Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 217/10)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»ALELLA«

PDO-ES-A1423-AM04

Meddelelsesdato: 3. april 2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Udvidelse af det geografiske område for oprindelsesbetegnelsen

Ændringen vedrører en udvidelse af det afgrænsede område til også at omfatte kommunen Santa Coloma de Gramenet, hvilket berører punkt 6 i produktspecifikationen og punkt 1.6 i enhedsdokumentet.

Der er derfor tale om en standardændring, idet den ikke berører oprindelsesbetegnelsen, vinkategorierne eller tilknytningen til området, og den begrænser ikke samhandelen.

Begrundelse:

Kommunen Santa Coloma de Gramenet har indgivet en anmodning om, at dets område indlemmes i det geografiske område for »Alella« BOB, og har fremsendt den fornødne tekniske dokumentation.

Den indsendte rapport påviser, at jordbund, klima og miljømæssige forhold i kommunen svarer til dem, der gælder for det nuværende afgrænsede område for »Alella« BOB. Det skyldes, at de indgår i samme geomorfologiske system, som omfatter Sierra de la Marina, San Mateo, Corredor og Montnegre og ligger mellem floderne Besós og Tordera på et grundfjeld af granit, som nedbrydes til »sauló«, områdets karakteristiske jordbund.

Santa Coloma de Gramenet er derfor en del af det sammenhængende naturlige område for »Alella« BOB.

Den traditionelle vindyrkning har været svindende i denne kommune, men de seneste år er der sket et opsving. Dette understreges af et projekt, der blev iværksat i Vinya d'en Sabater i 2015 til genoplivning af vindyrkningstraditionen. Et eksempel på den stigende interesse er aftalen mellem INCAVI (det catalanske institut for vindyrkning og vinfremstilling) på universitetet i Barcelona og byrådet i Santa Coloma de Gramenet med støtte fra »Alella« BOB om undersøgelse af fire lokale vinsorters egnethed til miljøvenlige dyrkningsteknikker.

Kommunen og fagfolkene bag projektet, som ansøgte om beskyttelse af oprindelsesbetegnelsen »Alella«, ønsker at kunne markedsføre produktet snarest muligt og øge antallet af dyrkede parceller og vingårde.

Desuden bestemmes det i 10. tillægsbestemmelse med overskriften »Beskyttelse af bynære områder« (som f.eks. kommunen Santa Coloma de Gramenet) til lov nr. 2/2020 af 5. marts 2020 om vindyrkning og vinfremstilling, at den offentlige catalanske forvaltning har pligt til at oprette et særligt beskyttelsesprogram for bynære vindyrkningsområder for at undgå pres fra urbanisering og for at opretholde vindyrkningstraditionen.

ENHEDSDOKUMENT

1. Produktets betegnelse

Alella

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

3. Hedvin

5. Mousserende kvalitetsvin

8. Perlevin

4. Beskrivelse af vinen/vinene

Hvidvin og rosévin

Fremstilles af de druesorter, der er anført i afsnit 6 i specifikationen; kun hvide sorter til hvidvine; alle sorter til rosévine. Utilstrækkeligt presset most må under ingen omstændigheder anvendes i fremstillingen af beskyttede vine.

* I crianza-vine må det virkelige indhold af flygtig syre ikke overstige 0,80 g/l.

* Det maksimale svovlindhold er 250 mg/l, når sukkerindholdet er mindst 5 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10,5 Minimalt totalt syreindhold (i milliækvivalenter pr. liter) Maksimalt indhold af flygtig syre (i meq/l) 8,3 Maksimalt totalt svovldioxidindhold (i mg/l) 200

Rødvin

Fremstilles af de røde druesorter, der er anført i afsnit 6 i denne specifikation. Utilstrækkeligt presset most må under ingen omstændigheder anvendes i fremstillingen af beskyttede vine.

* Det maksimale indhold af flygtig syre må stige med 0,06 g/l for hvert procenttrin alkohol over 11 % vol. og lagringsår, op til højst 0,9 g/l.

* Det maksimale svovlindhold er 200 mg/l, når sukkerindholdet er mindst 5 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 11,5 Minimalt totalt syreindhold (i milliækvivalenter pr. liter) Maksimalt indhold af flygtig syre (i meq/l) 11,7 Maksimalt totalt svovldioxidindhold (i mg/l) 150

Hedvin

Rancio: fremstilles af sorterne garnacha blanca og macabeo eller garnacha negra og produceres af hvidvine med et sukkerindhold på mindst 14 °Bx og oxidativ behandling i egetræsbeholdere. Den såkaldte »sol y serena«-metode (vekselvirkning mellem solvarme og kølige nætter) benyttes til oxidativ modning, og vinen opbevares i egetræsbeholdere i mindst et år.

Mistela: fremstilles alene af hvide druesorter. Ved fremstillingen frasepareres først den saft, der er afdryppet før presningen, hvorefter vinen filtreres. Dernæst tilsættes vinalkohol, og vinen sættes i bevægelse.

Naturligt sød vin: fremstilles af most med et højt sukkerindhold — over 250 g/l — delvist gæret.

* Det maksimale svovlindhold er 200 mg/l, når sukkerindholdet er mindst 5 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 15 Minimalt totalt syreindhold (i milliækvivalenter pr. liter) Maksimalt indhold af flygtig syre (i meq/l) Maksimalt totalt svovldioxidindhold (i mg/l) 150

Mousserende kvalitetsvin

Fremstilles af godkendte sorter efter den traditionelle metode med eftergæring på flaske, et minimumsovertryk på 3,5 bar og ni måneders opbevaring fra datoen for påfyldning til degorgering.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10,8 Minimalt totalt syreindhold (i milliækvivalenter pr. liter) Maksimalt indhold af flygtig syre (i meq/l) Maksimalt totalt svovldioxidindhold (i mg/l)

Perlevin

Fremstilles af alle røde og hvide druesorter. En del af karboneringen fra vinens naturlige gæring bevares under fremstillingen.

* Det maksimale svovlindhold er 250 mg/l, når hvid- eller rosévinen indeholder mindst 5 g/l sukker. For rødvin er grænserne henholdsvis 150 og 200.

* Overtryk på mellem 1 og 2,5 bar ved 20 °C på grund af ikketilsat kuldioxid i opløsning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10,5 Minimalt totalt syreindhold (i milliækvivalenter pr. liter) Maksimalt indhold af flygtig syre (i meq/l) Maksimalt totalt svovldioxidindhold (i mg/l) 200

5. Vinfremstillingsmetoder

a. Væsentlige ønologiske fremgangsmåder

Dyrkningspraksis

Vinstokkene skal dyrkes efter nedenstående metoder for at sikre den bedste kvalitet og vinenes fyldige aroma:

a) Traditionel gobeletmetode med beskæring til to knopper og en »blind« knop.

b) Espaliermetode med opdeling af vegetationen.

Vanding skal godkendes, og der må kun vandes for at forbedre druernes kvalitet, alkoholindhold og syreindhold. Vinparcellerne må genoprettes med hensyn til fugtighed afhængigt af jordbundens vandforhold og vinstokkens økologiske betingelser.

Væsentlige ønologiske fremgangsmåder

Druerne skal høstes med største omhu, og kun sunde druer, der er tilstrækkeligt modne til at give vine med et naturligt minimumsalkoholindhold på mindst 9,5 % vol., må anvendes til fremstilling af vine med den beskyttede oprindelsesbetegnelse. Høsten skal hurtigst muligt transporteres til vingården ved hjælp af metoder, som garanterer opretholdelse af kvaliteten.

b. Maksimale udbytter

Grønne druesorter

12 000 kg druer pr. hektar

Grønne druesorter

78 hektoliter pr. hektar.

Blå druesorter

10 000 kg druer pr. hektar

Blå druesorter

60 hektoliter pr. hektar.

6. Afgrænset geografisk område

— Alella

— Arenys de Mar

— Arenys de Munt

— Argentona

— Badalona

— Cabrera de Mar

— Cabrils

— Calella

— El Masnou

— Granollers

— La Roca del Vallès

— Llinars del Vallès

— Montgat

— Montornès del Vallès

— Martorelles

— Mataró

— Òrrius

— Premià de Dalt

— Premià de Mar

— Sant Cebrià de Vallalta

— Sant Fost de Campsentelles

— Sant Iscle de Villalta

— Sant Pol de Mar

— Santa Coloma de Gramenet

— Santa Maria de Martorelles

— Teià

— Tiana

— Vilanova del Vallès

— Vilassar de Dalt

— Vilassar de Mar

— Vallromanes

7. Primære druesorter

RØD GRENACHE

SYRAH

XARELLO — PANSA BLANCA

8. Tilknytning til det geografiske område

»Vin«

Den lokale jordbundstype er granitundergrund med spor af havsediment. Overfladelaget er grovkornet. Jordbunden er løs, så vinstokkene kan slå dybe rødder for at finde vand og de forskellige næringsstoffer, som den lokale jord indeholder. Dette kan forårsage en let vandmangel, men når den er under kontrol, bidrager den til at regulere produktionen af druer pr. vinstok. Den lille forskel i smag mellem de vine, der fremstilles ved kysten, og de vine, der fremstilles inde i land, skyldes et større syreindhold i de sidstnævnte.

»Hedvin«

Den oxidative behandling under fremstillingen af disse vine er det, der gør denne BOB så særlig, idet »sol y senera«-metoden fremhæver de mineralske/marine kendetegn.

»Mousserende kvalitetsvin«

Disse vines karakteristiske træk er, at de fremstilles af druesorter, som er hjemmehørende i området, og også mere klassiske sorter. DNA'et i vores BOB er den lokale jordbund, der giver vores vine et mineralindhold, som ikke findes i »Cava« BOB (sammenligningen er gyldig, idet der i det område fremstilles mousserende vine af de samme druesorter som »Alella« BOB). Ved smagning af mousserende hvide kvalitetsvine fra disse to områder kan »Alella« BOB primært identificeres ved sin elegante bitre/citrusagtige eftersmag, som minder om grønne mandler. Fællesnævneren er mineralindholdet uanset produktionsmetoden.

9. Yderligere væsentlige betingelser (emballering, mærkning, andre krav)

Retlig ramme:

National lovgivning

Type yderligere betingelse:

Emballering i det afgrænsede geografiske område.

Beskrivelse af betingelsen:

Aftapningen af de vine, der er omfattet af »Alella« BOB, skal foregå på registrerede tapperier for at lette sporbarheden og opretholde slutproduktets kvalitet.

Retlig ramme:

National lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

Etiketten skal indeholde et garantisegl.

Højden af de tegn, der anvendes til angivelse af »Alella«, må ikke overstige 4 mm eller halvdelen af højden på »Denominación de Origen« (oprindelsesbetegnelse).

Hvis vinen mærkes med navnet på producenten eller vingården, skal den være fremstillet af druer fra vinstokke, der er dyrket af den samme producent eller registreret på vingården, og produceret alene og udelukkende af denne producents høst eller vingårdens høst.

Link til produktspecifikationen

http://ves.cat/eqCL

(1) EUT L 9 af 11.1.2019, s. 2.